**БАЛАНЫ ОҚУҒА ҚЫЗЫҚТЫРУ ЖӘНЕ ДАМЫТУДЫҢ**

**БАСТЫ АСПЕКТІЛЕРІ**

**Карабаева Дина Аскаровна**

№131 жалпы орта мектебінің бастауыш сынып мұғалімі, Шымкент қаласы.

Қазақстан Республикасының «Бiлiм туралы» Заңында: «Бiлiм беру жүйесiнiң басты мiндеттерiне: бiлiм бағдарламаларын меңгеру үшiн жағдайлар жасау және жеке адамның шығармашылық, рухани және дене мүмкiндiктерiн дамыту, адамгершiлiк пен салауатты өмiр салтының берiк негiздерiн қалыптастыру, жеке басының дамуы үшiн жағдай жасау арқылы парасатты байыту» қажеттілігі айрықша деп атап көрсетілген. Осыған байланысты қоғам алдына оқушының жеке басын үйлесiмдi дамытуға бағыттайтын мiндеттер – өскелең ұрпақты жан-жақты тәрбиелеп, бiлiм беру арқылы дамыту ең жауапты iс.

Республикада 5 784 583 бала тұрады, яғни еліміздегі халықтың үштен бір бөлігі. 2 млн. астамы мектепке дейінгі жастағы балалар, 3 млн астамы мектеп жасындағы балалар, 421 690 (18 жасқа дейінгі) білім алушы жастар, олардың ішінде 25 344 жетім балалар мен ата-анасының қамқорлығынсыз қалған балалар, 153 мыңнан астам бала ерекше білім алу қажеттіліктері бар балалар. Барлық санаттағы балаларға әртүрлі мүмкіндіктер мен конституциялық құқықтарын қамтамасыз ету үшін жағдайлар жасалған.

Ерекше білім алу қажеттіліктері бар балалардың білім алу құқықтарын іске асыру үшін оларға жағдай жасау мәселелері өзекті болуда. Білім беру, денсаулық сақтау, әлеуметтік қорғау, ұйымдарында, қоғамдық және жеке меншік ұйымдарда білім беру бағдарламалары мен түзету-педагогикалық қолдау бойынша біліммен, тәрбиемен 153 230 (92,4%) бала қамтылған.

Тіл дамыту жұмыстарын ұйымдастыруда әрбір педагог өзі таңдаған әдістемелік жолын тың идеяларға негіздей білсе, жан-жақты дамыған жеке тұлғаны қалыптастыруда жақсы нәтижеге жетері анық.

Бiлiм беру мекемесiнде оқитын сөйлеу кемшілігі бар балалар әр уақытта нәтижеге жету үшiн бақылаудан тыс қалмауы қажет. Сондықтан логопед мамандар мұғалімдермен және тәрбиеленушілермен тығыз байланыста жұмыс істейді, сабақтарға қатысады. Психолог, сынып жетекшiсi, ата ана тығыз байланыста болған жағдайда баламен жүргiзiлетiн жұмыс нәтижелi болады, яғни баланың өз өзiне деген сенiмдiлiгiн арттыру арқылы түзете дамыту жұмыстарын жүргiзу тиiмдi. Сонымен қатар ата-аналармен байланыс жасау, балаларға арнайы көмек көрсетудің арнайы әдістері мен тәсілдері қолдану жөнінде кеңес беру де өте маңызды.

Логопед мамандардың басты міндеттерінің бірі – білім алушылардың, тәрбиеленушілердің дамуына кедергі келтіретін себептерді анықтау, түрлі психологиялық көмек көрсету шараларын (психологиялық түзету, кеңес беру, үйренуге бейімдеу) жүргізу. Білім алушыларға, тәрбиеленушілерге, ата-аналарға (оларды алмастырушы тұлғаларға), педагогикалық ұжымға нақты проблемаларды шешуге көмек көрсету. Әртүрлі бейіндегі, бағыттағы психологиялық диогностиканы жүргізу.

Білім алушылардың, тәрбиеленушілердің дамуындағы психологиялық-физиологиялық ауытқушылық деңгейін аңықтауда, психологиялық-педагогикалық түзетуді жүргізгенде ескеретін маңызды аспектілерге тоқталайық.

Сөйлеу кемшілігі бар балалардың зейіні еріксіз. Олардың зейіні тұрақсыздығымен, ал бірқатар жағдайларда – жоғарылығымен сипатталады. Әдетте мектепке дейінгі жастағы балалармен жұмыс істей отырып, олардың зейінін бір объектіге аударып ұстап тұру үшін әр түрлі амалдар қолданылады. Өте қарапайым жағдайда әр түрлі ойыншықтарды қоса отырып, ойнатуға болады.

Баланың іс-әрекеттерінің түрткілері мен әлеуметтік белсенділігінің маңызды критерийлерінің бірі-оның қызығушылықтары болып табылады. Мектеп жасына дейінгілердің мотивациялық қажеттілік сферасы қалыптасудың алғашқы сатысы болып табылады. Олардың қызығушылықтары іс- әрекеттің қызықтылығымен тығыз байланысты. Көптеген мамандар сөйлеу кемшілігі бар балаға тән белгі ретінде оның оқуға, тануға деген қызығушылығының болмауын атап көрсетеді.

Жеке тұлғаның көптеген қасиеттер жиынтығына адамның белсенділігінің кез-келген көрінісіне әсер ететін эмоция ерекше орын алады. Л.В.Выготский интеллектуалдық және эмоционалдық сфералардың ішкі бірлігі мен өзара тығыз байланысы туралы тұжырымында ақыл -ойдың артта қалуы барысында балада интеллекті мен аффектінің ара - қатынасы нормадан бөлек болады және бұл олардың психикалық ерекшеліктерін түсіну үшін эмоцияның қалыптасуы жеке тұлғалық дамуында өте маңызды,-дейді.

Психикалық дамуының негiзгi бұзылыстары интеллектуалды даму деңгейi, яғни, зейiнi, есте сақтауы, ойлауы, кеңiстiктi бағдарлауы төмен болып келедi. Осы себептерге байланысты сөйлеу кемшілігі бар балалардың оқу үлгерiмi төмен болады. Бұл балалардың оқуға үлгермеушiлiгi жетi сегiз жастан анық байқалады. Оның негiзгi белгiлерi: сабаққа белсендiлiгi байқалмайды, берiлген тапсырмаларды үлкендердiң көмегiнсiз дұрыс орындай алмайды, сыныптастарымен аз араласады, өз ойын ашық айта алмайды, оқу мен жазу, есептеулерде көп қателер жiбередi, тез шаршағыш, зейiнi тұрақсыз болады. Сондықтан зерттеу нәтижелерi бойынша ойлау, сөйлеу тiлiнде және шығарманың мазмұнынын айтуда қиындықтар кездесетiнi, сонымен қатар есте сақтау қабiлетiнiң артта қалғаны да анықталады. Осы себептерден баланың тапсырманы орындауында көп қиындықтар кездеседi.

Сөйлеу кемшілігі бар балалармен жүргiзiлетiн психологиялық түзету дамыту жұмыстарының түрлерi көп.

Психологиялық түзету жұмыстарын жүргiзудiң қағидалары төмендегiдей:

* Баланың жеке тұлғалық ерекшеліктерiн анықтау;
* Шаршап кетпеуiн қадағалау;
* Оқу әрекетiн ойын түрiнде ұйымдастыру, кеңiстiктi бағдарлауын дамыту;
* Сыныптан тыс тәрбие сағаттарына қатыстыру;
* Ойын дағдыларын оқу әрекетiне аудару;
* Арнайы әдiстемелермен оқытуды ұйымдастыру;
* Жылдық диагностикалық даму деңгейiн салыстыру.

Мамандардың оқыту түзету процесiнде әдiстемелiк нұсқауларды дұрыс және жоғары деңгейде ұйымдастыруына байланысты сөйлеу кемшілігі бар балаларды өз жасындағы балалардың даму деңгейiне жеткiзуге болады.

Түзете дамыту жұмыстарында төмендегi мәселелерге көңiл бөлген жөн:

* баланың қоршаған ортаға бейiмделуi;
* мiнез құлық ерекшелiктерi;
* өз-өзiн төмен бағалауы;
* қоршаған ортаға сенбеушiлiкпен қарауы;
* өз күшiне деген сенiмсiздiгi;
* белсендiлiгi төмен.

Баланы оқуға қызықтыру және дамыту мақсатында сабақ алдында, ашықтық, сенiмдiлiк деңгейiн, эмоционалдық еркiндiктi, топта бiрауыздылық орнатуға жағдай жасайтын психологиялық жаттығулар өткiзу керек.

Жұмыс жасау барысында дефектологиялық қағидаларды ескеру маңызды:

1. Оқытудың түзету (коррекциялық) бағыттылығы.

 2. Балаларды оқыту және тәрбиелеу барысында мүмкіндіктерін диагностикалау және іске асырудағы комплекстік (клиникалық-генетикалық, нейрофизиологиялық, психологиялық, педагогикалық) ықпал жасау.

 3. Ерте бастан (нәрестелік жастан дұрыс болады) медициналық-психологиялық-педагогикалық бұзылу әрекетінің түзетуі.

 4. Жалпы оқыту және мамандырылған-кәсіптік дайындық деңгейінің жетістіктері, интеграция және қоғамда әлеуметтік адаптациялаумен мектеп түлектерін қамтамасыз етілуі қажет.

5. Даму мүмкіндіктері шектеулі балаларды түзетіп оқыту және тәрбиелеу үрдісінде дифференциациялық ықпал жасау.

 6. Мектепалды даярлық және мектептегі оқытудың үздіксіздігі.

Түзету жұмыстарының негізгі кезеңдері

- Сабақ тақырыбы.

- Түзету жұмысының мақсаты.

- Түзету жұмысының мазмұны.

- Психикалық дамуының түзетуі, физикалық дамуының түзетуі.

- Түзетудің амалдары.

- Дамуы бұзылған балалардың оқу-танымдық әрекетін басқару.

- Сенсорлық тәжірибенің қалыптасуы, ой әрекеті жаттығуларын қалыптастыру.

- Оқыту және тәрбиелеу әдістерінің түзету бағыты**.**

**-** Түзету жұмыстарының ұйымдастыру формасы.

- Кемістікті толықтырудағы күтілетін нәтиже салдары.

Қорыта келгенде, сөйлеу кемшілігі бар баланы дамыту барысында жұмыс нәтижелi болу үшiн әр баланың физиологиялық, психологиялық жас ерекшiлiктерiн ескере отырып, жеке тұлғаны дамыту жұмыстарын дұрыс және тиiмдi ұйымдастыру болып табылады.

**Әдебиеттер тізімі:**

1. Актуальные проблемы нейропсихологии детского возраста. Учебное пособие. – Москва, 2001.
2. Блейхер В.М., Крук И.В., Боков С.Н. Практическая патопсихология. Руководство для врачей и медицинских психологов. – Ростов-на Дону, 1996.
3. Бурлачук Л.Ф., Морозов С.М. Словарь-справочник по психологической диагностике. – Санкт-Петербург, 2004.
4. Кравцова Е.Е. Психологические проблемы готовности детей к обучению в школе. – Москва,1991.
5. Менджерицкая Д.В. Логопед. – Москва, М.,1992.